hotchpotch/miracl-hf-unified huggingface dataset:
राजतरंगिणी
राजतरंगिणी, कल्हण द्वारा रचित एक संस्कृत ग्रन्थ है। 'राजतरंगिणी' का शाब्दिक अर्थ है - राजाओं की नदी, जिसका भावार्थ है - 'राजाओं का इतिहास या समय-प्रवाह'। यह कविता के रूप में है। इसमें कश्मीर का इतिहास वर्णित है जो महाभारत काल से आरम्भ होता है। राजतरंगिणी का इतिहास सप्तर्षि संवत् के माध्यम से लिखा गया । इसका रचना काल सन ११४७ से ११४९ तक बताया जाता है । इस पुस्तक के अनुसार कश्मीर का नाम "कश्यपमेरु" था जो ब्रह्मा के पुत्र ऋषि मरीचि के पुत्र थे।
राजतरंगिणी के प्रथम तरंग में बताया गया है कि सबसे पहले कश्मीर में पांडवों के सबसे छोटे भाई सहदेव ने राज्य की स्थापना की थी और उस समय कश्मीर में केवल वैदिक धर्म ही प्रचलित था। फिर सन 273 ईसा पूर्व कश्मीर में बौद्ध धर्म का आगमन हुआ।
१९वीं शताब्दी के उत्तरार्ध में औरेल स्टीन (Aurel Stein) ने पण्डित गोविन्द कौल के सहयोग से राजतरंगिणी का अंग्रेजी अनुवाद कराया।
राजतरंगिणी एक निष्पक्ष और निर्भय ऐतिहासिक कृति है। स्वयं कल्हण ने राजतरंगिणी में कहा है कि एक सच्चे इतिहास लेखक की वाणी को न्यायाधीश के समान राग-द्वेष-विनिर्मुक्त होना चाहिए, तभी उसकी प्रशंसा हो सकती है-
राजतरंगिणी में आठ तरंग (अर्थात, अध्याय) और संस्कृत में कुल ७८२६ श्लोक हैं। इस पुस्तक के प्रथम तीन अध्याय कश्मीर की पीढ़ी-दर-पीढ़ी से आ रही मौखिक परंपराओं का चित्रण है। अगले तीन अध्याय भी इतिवृत्तात्मक ही हैं। केवल अंतिम दो अध्याय कल्हण की व्यक्तिगत जानकारी एवं ग्रंथावलोकन पर आधारित हैं।
कल्हण की इस पुस्तिका के तीन घोषित उद्देश्य हैं- स्पष्ट है पुस्तक के मूल उद्देश्य इतिहासेतर हैं। आश्चर्य नहीं, ए॰एल॰ वैशम की टिप्पणी है कि कल्हण राजतरंगिणी में तथ्यों से कम नैतिकता से अधिक संबंधित है। लेकिन इतना जरूर कहना होगा कि राजतरंगिणी भारतीय इतिहास-लेखन का प्रस्थान-बिन्दु है।
राजतरंगिणी में वर्णित कश्मीर के राजाओं की सूची नीचे दी गयी है। कोष्टक में पहले 'तरंग संख्या और फिर श्लोक संख्या लिखी गयी है, जैसे (IV.678) का अर्थ है तरंग ४ एवं श्लोक 678। सारांश जे सी दत्त के अनुवाद से लिया गया है। राजतरंगिणी में "कलि" संवत एवं "लौकिक" संवत का प्रयोग किया गया है।
कल्हण का उल्लेख है कि गोनन्द प्रथम 653 कलियुग सिंहासन पर बैठा। जोगेश चन्दर दत्त की गणना के अनुसार, यह वर्ष 2448 ईसा पूर्व से मेल खाता है। निम्नलिखित राजाओं का कुल शासनकाल 1266 वर्ष बताया गया है।.
The Gonanditya dynasty ruled Kashmir for 1002 years.
No kings mentioned in this book have been traced in any other historical source. These kings ruled Kashmir for 192 years.
अरबी लिपि
अरबी लिपि में अरबी भाषा सहित कई भाषाएं लिखीजाती हैं।
अरबी लिपि दाएँ से बाएँ लिखी और पढ़ी जाती है। इसकी कई ध्वनियाँ उर्दू की ध्वनियों से अलग हैं। हर एक स्वर या व्यंजन के लिये (जो अरबी भाषा में प्रयुक्त होता है) एक और सिर्फ़ एक ही अक्षर है। ह्रस्व स्वरों की मात्राएँ देना वैकल्पिक है।
तुलू भाषा
तुलू भारत के कर्नाटक राज्य के पश्चिमी किनारे में स्थित दक्षिण कन्नड़ और उडुपि जिलों में तथा उत्तरी केरल के कुछ भागों में प्रचलित भाषा है। पहले तुलू ब्राह्मण वैदिक और संस्कृत साहित्य लिखने के लिये 'तिगलारि' नामक लिपि को उपयोग करते थे। लेकिन बहुत कम साहित्य तुलू भाषा में मिला है। पर आज इस लिपि को जाननेवाले बहुत कम हैं। पुरानी तिगलारि लिपि मलयालम लिपि से बहुत मिलती है। अब तुलू लिखने के लिये कन्नड़ लिपि का प्रयोग किया जाता है। यह पंच द्राविड भाषाओं में एक है। दक्षिण कन्नड और उडुपी जिलों की अधिकांश लोगों की मातृभाषा तुलू है। इसलिए ये दोनो जिले सम्मिलित रूप से तुलुनाडु नाम से जाने जाते हैं। केरल के कासरगोड जिले में भी बहुत लोग तुलू भाषा बोलते हैं।
उडुपि जिले के एक ब्राह्मण ने तुलु लिपि का प्रयोग करके 'भागवत' नाम का एक ग्रन्थ की रचना की है। कवि मन्दार केशव भट ने 'मन्दार रामायण' नाम का एक आधुनिक महाकाव्य लिखा है।
भाषाविदों के अनुसार तुलू के चार प्रमुख रूप या शैलियाँ हैं :
शिवल्लि - तुलू ब्राह्मणों की बोलनेवाली शैली।
जैन - तुलुनाडु के उत्तरी भागों के जैनों की बोलनेवाली शैली।
सामान्य - तुलुनाडु के ज़्यादातर लोगों की बोलनेवाली शैली। वाणिज्य, कला, मनोरंजन में इस शैली की उपयोग होती है।
आदिवासी - आदिवासी लोगों की बोलनेवाली शैली।
कुछ पुरानी मलयालम कृतियों के अनुसार जो क्षेत्र कासरगोड के चन्द्रगिरी नदी से लेकर उत्तर कन्नड के गोकर्ण तक व्यापित है वो तुलुनाडु नाम से जानाजाता था। पर आज का तुलुनाडु दक्षिण कन्नड़ और उडुपी जिलों तक ही सीमित है। फिर भी केरल के कासरगोड तथा महाराष्ट्र के मुम्बई और थाने में तुलू बोलनेवाले बहुत लोग पाये जाते हैं।
प्राचीनकाल में तुलुभाषा की अपनी स्वत: की एक विशेष लिपी हुआ करती थी। परंतु आज इस लिपि को जाननेवाले लोग बहुत कम हैं। ऐसे कहते हैं, की प्राचीन तुलुलिपि से आज की मलयालम लिपि का विकास हुआ हैं। प्राचीन तुलुलिपी और अर्वाचीन मलयालम लिपि बहुत मिलती-जुलती हैं।
वर्तमान समय में तुलुभाषिक साहित्य लिखने के कार्य में कन्नड़ लिपि का उपयोग होता है।
पूर्णांक
पूर्ण संख्या धनात्मक प्राकृतिक संख्या, ऋणात्मक प्राकृतिक संख्या तथा शून्य के समूह को कहते हैं -3,-2,-1,0,1,2,3
सभी धनात्मक एवं ऋण आत्मक संख्याओं को पूर्णांक संख्या कहते हैं जैसे - -1,-2,0,1,2 सभी पूर्णांकों में समूचे संग्रह को जोड़ से सूचित किया जाता है, जोड़ जर्मन शब्द से लिया गया है अर्थात गिनना पूर्णांक दो प्रकार के होते हैं धनात्मक पूर्णांक = प्राप्ति प्राकृतिक संख्या को धनात्मक पूर्णांक कहते हैं धनात्मक पूर्णांक को क्रमशः एक दो 3 लिखा जाता है। शुन्य पूर्णांक तो है लेकिन यह ना तो ऋण आत्मक पूर्णांक है ना धनात्मक पूर्णांक है।
उस्मानाबाद
उस्मानाबाद (Osmanabad) भारत के महाराष्ट्र राज्य के धाराशिव(उस्मानाबाद) ज़िले में स्थित एक नगर है। यह उस ज़िले का मुख्यालय भी है।
यह शहर सातवे निज़ाम - मीर उस्मान अली खान के नाम पर आधारित है। यह कर्नाटक राज्य की सीमा पर, दक्षिण–पश्चिम भारत में स्थित है। उस्मानाबाद उस्मानाबाद पठार पर अवस्थित है, जो मांजरा नदी द्वारा अपवाहित होती है। यह जगह गुप्तकालीन गुहाओं के लिए उल्लेखनीय है। देवी तुलजा भवानी के कारण यह स्थान पूरे देश में लोकप्रिय है। 7550 वर्ग किलोमीटर में फैले इस नगर की जलवायु शुष्क है। भजन, कीर्तन और गोंधल यहां की लोकप्रिय लोक कलाएं हैं। पर्यटकों के देखने के लिए यहाँ अनेक दर्शनीय स्थल हैं। नलदुर्ग क़िला, तुलजापुर, परांडा क़िला, कुंतल गिरी, जैन मंदिर, घाट शिला, गरीब बाबा मठ श्री दत्त मंदिर संस्थान रुईभर श्रीक्षेत्र रुईभर आदि यहाँ के लोकप्रिय और प्रसिद्ध दर्शनीय स्थल हैं। इन दर्शनीय स्थलों को देखने के लिए यहां देश के अनेक हिस्सों से सैलानियों का आना लगा रहता है।
मुंबई जिला
मुंबई जिला से इनका तात्पर्य हो सकता है:-या उसमें गठित महाराष्ट्र के दो जिले:-
नागपुर जिला
नागपुर ज़िला भारत के महाराष्ट्र राज्य का एक ज़िला है। ज़िले का मुख्यालय नागपुर है।
सतारा जिला
"सातारा ज़िला भारत के महाराष्ट्र राज्य का एक ज़िला है। ज़िले का मुख्यालय सातारा है।इसे ऐतिहासिक,सामाजिक व शैक्षणिक पार्श्वभूमी मिली है।स्वतंत्रता संग्राम में सातारा जिले की महत्वपूर्ण भूमिका थी।इस गाँव के युवक उत्साह से सेना में देश सेवा के लिए जाते हैं।आज भी ये परंपरा कायम है।इसलिए शूरवीरो का गाँव"' इस नाम से सातारा जिले की पहचान है।जिले के उत्तर दिशा की ओर पुणे, पुर्व में सोलापुर, पशिचमी ओर रत्नागिरी तो दक्षिण दिशा में सांगली यह जिले आते हैं।जिले में निम्नलिखित तहसीले आती है। १ सातारा २ पाटण ३ फलटण ४ कराड ५ कोरेगाव ६ महाबळेश्वर ७ वाई ८ मेढा ९ खटाव १० खंडाळा ११ जावली इस तरह ११ तहसील आती है।जिले की उत्तर दिशा निरा नदी तो पश्चिम दिशा सह्याद्री पर्वत तक सीमित है।सातारा यह जिले का मुख्य स्थान है और पुणे बेंगलोर इस राष्ट्रीय महामार्ग क्रमांक ४ पर स्थित है।
1. सातारा, 2. कराड, 3. वाई, 4. [[महाबळेश्वर, 5. [[फलटण]], 6. [[मान (तहसील)|मान]], 7. [[खटाव]], 8. [[कोरेगाव]], 9. [[पाटण, महाराष्ट्र|पाटण]], 10. [[जावली]], 11. [[खंडाळा (सातारा)|खंडाळा]]
1. [[सतारा (लोक सभा निर्वाचन क्षेत्र)|सतारा]], 2. [[माढा (लोक सभा निर्वाचन क्षेत्र)|माढा]] ([[सोलापुर जिला]] के साथ साझा)[[श्रेणी:महाराष्ट्र के जिले]] [[श्रेणी:सतारा ज़िला|*]]
सिंधुदुर्ग जिला
सिंधुदुर्ग ज़िला भारत के महाराष्ट्र राज्य का एक ज़िला है। ज़िले का मुख्यालय ओरोस है। यह ज़िला रत्नागिरि जिले से अलग कर के बनाया गया था। सन २०११ के जनसंख्या के आंकड़ों के अनुसार महाराष्ट्र में यह सबसे कम जनसंख्या वाला जिल है। एक अन्य सर्वे के अनुसार यह भारत का सबसे स्वच्छ जिला है।
सोलापुर जिला
सोलापुर महाराष्ट्र का एक जिला है। सोलापुर महाराष्ट्र का एक जिला है मुंबई से पूरब की ओर 350 किलोमीटर के लगभग पड़ता है सोलापुर मध्य रेलवे के 5 डिवीजनों में से एक है सोलापुर डिवीजन मध्य रेलवे में आता है
सोलापुर शहर जिला मुख्यालय है। यह राज्य के दक्षिण पूर्व किनारे पर स्थित है और पूरी तरह से भीमा और सीना घाटी में स्थित है। पूरे जिले भीमा नदी से निकलती है।
सोलापुर जिला महाराष्ट्र के भारतीय सिगरेट बीडी के उत्पादन में विशेष रूप से जाना जाता है।
2011 की जनगणना के अनुसार सोलापुर जिले की आबादी 4,315,527 है, भारत के एक जिले के लिए 43 वां सबसे बड़ा है।
जिले में प्रति वर्ग किलोमीटर (750 / वर्ग मील) के 290 निवासियों की आबादी घनत्व है। 2001-2011 के दशक में इसकी जनसंख्या वृद्धि दर 12.1% थी। सोलापुर में प्रत्येक 1000 पुरुषों के लिए 932 महिलाओं का लिंग अनुपात है, और 77.72% की साक्षरता दर है।
मराठी एक आधिकारिक भाषा है। उर्दू और दखनी भाषा भी बोली जाती है।
सोलापुर जिला प्रशासनिक उद्देश्यों के लिए ग्यारह तालुकों में विभाजित है, जो बदले में छोटे डिवीजनों को शामिल करता है। तालुक उत्तरी सोलापुर, दक्षिण सोलापुर, अक्कलकोत, बरशी, मंगलवेधा, पंढरपुर, सांगोला, मालसिरस, मोहोल, माधा और कर्मला हैं ।
ठाणे जिला
ठाणे ज़िला () भारत के दक्षिणी-पश्चिमी भाग में स्थित महाराष्ट्र के ३६ ज़िलों में से एक ज़िला है।
ज़िले का पूर्वी भाग पहाड़ी है, जहाँ प्रमुख रूप से जनजातीय समुदायों का निवास है। पश्चिमी हिस्से में इन पहाड़ियों ने नदी घाटी को विकसित किया है। ये घाटियां तटीय क्षेत्रों में मिल गयी हैं, जहां उगने वाले चावल और फलों के लिए घोलवाद विख्यात है। मछली पालन यहाँ का मुख्य व्यवसाय है। उल्हास नदी के मुहाने के दक्षिण और उल्हास घाटी के ऊपरी हिस्से में जिले के कुछ प्रमुख शहर स्थित है, जो भीड़ और कोलाहल से भरे हैं। ये हैं भिवंडी (हथकरघों के लिए प्रसिद्ध), कल्याण (रेलवे जंक्शन), उल्हासनगर (परवासी सिंधियों की आवादी), अंबरनाथ (रसायन उत्पादन के लिए प्रसिद्ध), वसई (समुद्र तट पर बसे होने व किले के लिए प्रसिद्ध), पालघर (फलों के लिए प्रसिद्ध), तारापुर (भारत का पहला परमाणु विद्युत केंद्र) और दहानु (एक शैक्षणिक केंद्र) आदि।
वर्धा जिला
वर्धा ज़िला भारत के महाराष्ट्र राज्य का एक ज़िला है। ज़िले का मुख्यालय वर्धा है।
वाशिम जिला
वाशिम ज़िला भारत के महाराष्ट्र राज्य का एक ज़िला है। ज़िले का मुख्यालय वाशिम है।
वाशिम पहले वत्सगुल्म कहलाता था और वाकाटक की राजधानी था। वाकाटक राजाओं ने तीसरी सदी के मध्य से छठी सदी तक शासन किया था।
यवतमाल जिला
यवतमाल ज़िला भारत के महाराष्ट्र राज्य का एक ज़िला है। ज़िले का मुख्यालय यवतमाल है।
जिला महाराष्ट्र के विदर्भ क्षेत्र में स्थित है और अमरावती मंडल के अंतर्गत आता है। यवतमाल शहर जिले का मुख्यालय है। यवतमाल जिले मे सबसे ज्यादा कपास का उत्पादन होता है इसलीये ये महाराष्ट्र मे कपास उत्पादन का केंद्र बन चुका हे|  इस जिले ने महाराष्ट्र को दो दो मुख्यमंत्री दिये है।
इस जिले ने दो राज्यपाल दिए है। यवतमाल जिले में कोयला,चुना,डोलोमाइट,समान खदाने है। आदिवासी बहुल जिला है। कपास का संशोधन जिले के कलम्ब तहसील मुख्यालय पर कई वर्षों पूर्व हुआ था। वर्तमान में मोदी केंद्रीय सरकार ने अधिकृत रूपसे 2015 में वर्धा -यवतमाल-नांदेड़ ब्रॉड गेज रेल लाइन को अनुमति प्रदान की। भूमि सम्पादन कार्य तेज गति से जारी है। कोयला बेल्ट वणी क्षेत्र में ब्रॉड गेज रेल लाइन पर आवा गमन जारी है। विद्युतीकरण करना शेष है। दो अभयारण है वंहा पर्यटन की संभावना रहनेसे विकसित किया जाना जरूरी है। यहां हवाई अड्डा है वहा विकास की अपार सम्भावना बनी है। केंद्रीय गृह राज्य मंत्री श्री हंसराज अहीर इस क्षेत्र से रहनेसे विकास की आस जनता को लगी है। विदर्भ राज्य की मांग जवाहरलाल नेहरू प्रधानमंत्री कार्य काल से की जा रही है। सभी आयोग व कमिटी की रिपोर्ट में पुष्टि की है। विदर्भवादी नेता जाम्बुवन्त राव धोटे का हाल ही निधन हुआ।कपास,तेंदू पत्ता,अरहर,सोयाबीन,गन्ना ,कई फूल,फलों की फसलें यह कि प्रमुख है। सिंचाई सुविधा लगातार बढ़ रही है। डेहनी नामक सिंचाई योजना एशिया की प्रथम योजना है।
सरोजिनी काक
सरोजिनी काक (१९२९ -२०१२) श्रीनगर, कश्मीर में जन्मी। उनकी कविता का संग्रह "नगर और वैराग्य" (२००४) बहुत चर्चित रहा। इन्हें कश्मीर की एक प्रमुख कवियित्री माना जाता है।
बृज नारायण चकबस्त
ब्रजनारायण चकबस्त (1882–1926) उर्दू कवि थे।
वे प्रसिद्ध तथा सम्मानित कश्मीरी परिवार के थे। यद्यपि इनके पूर्वज लखनऊ के निवासी थे तथापि इनका जन्म फैजाबाद में सन्‌ 1882 ई. में हुआ था। इनके पिता पं॰ उदित नारायण जी इनकी अल्पावस्था ही में गत हो गए। इनकी माता तथा बड़े भाई महाराजनारायण ने इन्हें अच्छी शिक्षा दिलाई, जिससे ये सन्‌ 1907 ई. में वकालत परीक्षा में उत्तीर्ण होकर सफल वकील हुए। ये समाजसुधारक थे और सेवाकार्यो में सदा संनद्ध रहा करते थे। उर्दू कविता भी करने लगे थे और शीघ्र ही इसमें ऐसी योग्यता प्राप्त कर ली कि उर्दू के कवियों की प्रथम पंक्ति में इन्हें स्थान मिल गया। एक मुकदमे से रायबरेली से लौटते समय 12 फ़रवरी सन्‌ 1926 ई. को स्टेशन पर ही फालिज का ऐसा आक्रमण हुआ कि कुछ ही घंटों में इनकी मृत्यु हो गई। इनकी मृत्यु से उर्दू भाषा तथा कविता को विशेष क्षति पहुँची।
चकबस्त लखनऊ के व्यवहार आदि के अच्छे आदर्श थे। इनके स्वभाव में ऐसी विनम्रता, मिलनसारी, सज्जनता तथा सुव्यवहारशीलता थी कि ये सर्वजन प्रिय हो गए थे। धार्मिक कट्टरता इनमें नाम को भी नहीं थी। इन्होंने पूर्ववर्ती कवियों की उर्दू कविताएँ बहुत पढ़ी थी और इनपर अनीस, आतिश तथा गालिब का प्रभाव अच्छा पड़ा था। उर्दू में प्राय: कविगण गजलों से ही कविता करना आरंभ करते हैं परंतु इन्होंने नज्म द्वारा आपनी कविता आरंभ की और फिर गज़लें भी ऐसी लिखीं जो उर्दू काव्यक्षेत्र में अपना जोड़ नहीं रखती। इनकी कविता में बौद्धिक कौशल अधिक है अर्थात्‌ केवल सुनकर आनंद लेने योग्य नहीं है प्रत्युत्‌ पढ़कर मनन करने योग्य है। इन्होंने अपने समय के नेताओं के जो मर्सिए लिखे हैं उन्हें पढ़ने से पाठकों के हृदय में देशभक्ति जाग्रत होती है। दृश्यवर्णन भी इनका उच्च कोटि का हुआ है और इसके लिये भाषा भी साफ सुथरी रखी है। इनकी वर्णनशैली में लखनऊ की रंगीनी तथा दिल्ली की सादगी और प्रभावोत्पादकता का सुंदर मेल है। उपदेश तथा ज्ञान की बातें भी ऐसे अच्छे ढंग से कहीं गई हैं कि सुननेवाले ऊबते नहीं।
पद्य के सिवा गद्य भी इन्होंने बहुत लिखा है, जो मुजामीने चकबस्त में संगृहीत हैं। इनमें आलोचनात्मक तथा राष्ट्रोन्नति संबंधी लेख हैं जो ध्यानपूर्वक पढ़ने योग्य है। गंभीर, विद्वत्तापूर्ण्‌ तथा विशिष्ट गद्य लिखने का इन्होंने नया मार्ग निकाला और देश की भिन्न भिन्न जातियों में तथा व्यवहार का संबंध दृढ़ किया। सुबहे वतन में इनकी कविताओं का संग्रह है। इन्होंने कमला नामक एक नाटक लिखा है।
मोती लाल केम्मू
मोती लाल केम्मू (मोती लाल क्यमू) (1933-) कश्मीर प्रान्त के प्रमुख लेखक और नाटककार हैं।
अब्दूल अहद आज़ाद
अब्दुल अहद आज़ाद (1903-1948) कश्मीर प्रान्त के प्रमुख लेखक थे।
गुलाम अहमद महजूर
गुलाम अहमद महजूर (1885-1952) कश्मीरी भाषा के कवि थे, जो भारत के कश्मीर प्रान्त के रहवासी थे।
महमूद गामी
महमूद गामी (1765–1855) कश्मीर प्रान्त के प्रमुख कवि थे। उन्होंने कश्मीरी कविता मे मसनवी और गज़ल लाई।
रसूल मीर
रसूल मीर (देहान्त 1870) कश्मीर प्रान्त के प्रमुख कवि थे।
उनका जन्म डोरू शाहबाद (अनन्तनाग जिले) में हुआ।
रूप भवानी
माता रूप भवानी (1620 ई - 1720 ई) कश्मीरी की एक कवयित्री थी। इनका मूल नाम 'अलखेश्वरी' था। वह एक हिन्दू सन्त थीं।
वह पण्डित माधव जू धर की बेटी थीं जो श्रीनगर के निवासी थे। उनके पिता ने उनका योग से जोड़ा।
रहमान राही
रहमान राही (1925-) कश्मीर के प्रमुख कवि हैं। ज्ञानपीठ पुरस्कार उन्हें २००४ में मिला। रहमान राही के मुख्य ग्रन्थ:
सोमदेव
सोमदेव भट्टराव (अनुमानतः ग्यारहवीं शताब्दी) कथासरित्सागर के रचयिता हैं। वे कश्मीर के निवासी थे।
सोमदेव के जीवन के बारे में कुछ भी पता नहीं है। उनके पिता का नाम 'राम' था। सम्भवतः १०६३ और १०८१ के मध्य उन्होने रानी सूर्यमती के चित्तविनोद के लिये उन्होने इस महाग्रन्थ की रचना की। सूर्यमती जालन्धर की राजकुमारी और कश्मीर के राजा अनन्तदेव की पत्नी थीं। कहा जाता है कि भयानक राजनैतिक अशान्ति, रक्तपात और जटिल परिस्थितियों के कारण विषादग्रस्त हुई रानी के मानसिक स्वास्थ्य के लिये इस ग्रन्थ की रचना हुई।
सोमदेव शैव ब्राह्मण थे, तथापि बौद्ध धर्म के प्रति भी उनकी अगाध श्रद्धा थी। कथासरित्सागर के किसी-किसी कथा में इसी कारण बौद्ध प्रभाव परिलक्षित होता है।
एर्नाकुलम जिला
एर्नाकुलम ज़िला भारत के केरल राज्य का एक ज़िला है। ज़िले का मुख्यालय काक्कनाड है।
यह भारत में सबसे ज्यादा साक्षर जिला है जहाँ साक्षरता दर शत प्रतिशत है। इस ज़िले में स्थित कोच्चि केरल का सबसे बड़ा महानगरीय क्षेत्र इसी जिले का हिस्सा है। यह केरल का सबसे अधिक राजस्व अर्जित करने वाला जिला भी है और इसे केरल की अर्थिक राजधानी भी कहा जाता है। यह उत्तर में त्रिसूर, पूर्व में इदुक्की, दक्षिण में आलप्पुष़ा और कोट्टयम जिलों और पश्चिम में अरब सागर से घिरा है। मलयालम यहाँ की प्रमुख भाषा है जबकि अंग्रेजी, तमिल और हिन्दी भी बोली और समझी जाती हैं। एर्नाकुलम नाम का उद्भव तमिल शब्द "एरायाणर्कुलम" शब्द से हुआ है जिसका अर्थ शिव का निवास है।
अन्तरराष्ट्रीय महिला दिवस
अन्तरराष्ट्रीय महिला दिवस हर वर्ष, ८ मार्च को विश्व के विभिन्न क्षेत्रों में महिलाओं के प्रति सम्मान, प्रशंसा और प्रेम प्रकट करते हुए, महिलाओं के आर्थिक, राजनीतिक और सामाजिक उपलब्धियों एवं कठिनाइयों की सापेक्षता के उपलक्ष्य में उत्सव के तौर पर मनाया जाता है।
इसे संयुक्त राष्ट्र द्वारा चयनित राजनीतिक और मानव अधिकार विषयवस्तु के साथ महिलाओं के राजनीतिक एवं सामाजिक उत्थान के लिए मनाया जाता हैं। कुछ लोग बैंगनी रंग के रिबन पहनकर इस दिन का जश्न मनाते हैं। सबसे पहला दिवस, न्यूयॉर्क शहर में 1909 में एक समाजवादी राजनीतिक कार्यक्रम के रूप में आयोजित किया गया था। 1917 में सोवियत संघ ने इस दिन को एक राष्ट्रीय अवकाश घोषित किया, और यह आसपास के अन्य देशों में फैल गया। इसे अब कई पूर्वी देशों में भी मनाया जाता है।
अमेरिका में सोशलिस्ट पार्टी के आह्वान पर, यह दिवस सबसे पहले २८ फ़रवरी १९०९ को मनाया गया। इसके बाद यह फरवरी के आखिरी इतवार के दिन मनाया जाने लगा। १९१० में सोशलिस्ट इंटरनेशनल के कोपेनहेगन सम्मेलन में इसे अन्तर्राष्ट्रीय दर्जा दिया गया। उस समय इसका प्रमुख ध्येय महिलाओं को वोट देने का अधिकार दिलवाना था, क्योंकि उस समय अधिकतर देशों में महिला को वोट देने का अधिकार नहीं था।
१९१७ में रूस की महिलाओं ने, महिला दिवस पर रोटी और कपड़े के लिये हड़ताल पर जाने का फैसला किया। यह हड़ताल भी ऐतिहासिक थी। ज़ार ने सत्ता छोड़ी, अन्तरिम सरकार ने महिलाओं को वोट देने का अधिकार दिया। उस समय रूस में जुलियन कैलेंडर चलता था और बाकी दुनिया में ग्रेगेरियन कैलेंडर। इन दोनों की तारीखों में कुछ अन्तर है। जुलियन कैलेंडर के मुताबिक १९१७ की फरवरी का आखिरी इतवार २३ फ़रवरी को था जब की ग्रेगेरियन कैलैंडर के अनुसार उस दिन ८ मार्च थी। इस समय पूरी दुनिया में (यहां तक रूस में भी) ग्रेगेरियन कैलैंडर चलता है। इसी लिये ८ मार्च महिला दिवस के रूप में मनाया जाने लगा।
प्रसिद्ध जर्मन एक्टिविस्ट क्लारा ज़ेटकिन के जोरदार प्रयासों के बदौलत इंटरनेशनल सोशलिस्ट कांग्रेस ने साल 1910 में महिला दिवस के अंतर्राष्ट्रीय स्‍वरूप और इस दिन पब्लिक हॉलीडे को सहमति दी। इसके फलस्‍वरूप 19 मार्च, 1911 को पहला IWD ऑस्ट्रिया, डेनमार्क और जर्मनी में आयोजित किया गया। हालांकि महिला दिवस की तारीख को साल 1921 में बदलकर 8 मार्च कर दिया गया। तब से महिला दिवस पूरी दुनिया में 8 मार्च को ही मनाया जाता है।
अफ़ग़ानिस्तान, अंगोला, आर्मेनिया, आज़रबाइजान, बेलारूस, बुर्किना फासो, कंबोडिया, चीन (केवल महिलाओं के लिए), क्यूबा, जॉर्जिया, गिन्नी - बिसाउ, इरीट्रिया, कजाखस्तान, किर्गिस्तान, लाओस, मकदूनिया (केवल महिलाओं के लिए), मडागास्कर (केवल महिलाओं के लिए), माल्डोवा, मंगोलिया, नेपाल (केवल महिलाओं के लिए), रूस, ताजीकिस्तान, तुर्कमेनिस्तान, यूगांडा, यूक्रेन, उज़्बेकिस्तान, वियतनाम, और ज़ाम्बिया में यह दिन एक आधिकारिक अवकाश के रूप में रहता है।
कुछ देशों में, जैसे कैमरून, क्रोएशिया, रोमानिया, मोंटेनेग्रो, बोस्निया और हर्जेगोविना, सर्बिया, बुल्गारिया और चिली में इस दिन कोई सार्वजनिक अवकाश नहीं होता, हांलाकि फिर भी इसे व्यापक रूप से मनाया जाता है। इस दिवस पर पुरुष प्रायः अपने जीवन में उपस्थित महिलाओं जैसे दोस्तों, माताओं, पत्नी, गर्लफ्रेंड, बेटियों, सहकर्मियों आदि को फूल या कुछ उपहार देते हैं। कुछ देशों में (जैसे बुल्गारिया और रोमानिया) यह दिन मातृ दिवस के रूप में मनाया जाता है, जहां बच्चे अपनी माताओं और दादी को उपहार भी देते हैं। कामकाजी दुनिया में महिलाएं: प्लैनेट 50-50 बाय 2030 International Women's Day
एथेंस
एथेंस जिसे "एथीना" भी कहा जाता है यूरोपीय देश यूनान की राजधानी एवं वहां का सबसे बड़ा शहर है। यह विश्व के प्राचीनतम शहरों में शुमार होता है। इसका इतिहास तीन हजार वर्ष से भी पुराना है। एथेंस की आबादी २००१ में लगभग ७,४५,५१४ थी।
पुतु सुक्रेत सुरन्त
पुतु सुक्रेत सुरन्त (१९३८-) परिषद हिन्दु धर्म इन्दोनेशिया के नेता हैं और देश के सेना में जनरल भी हैं।
कल्याणजी-आनंदजी
कल्याणजी-आनंदजी हिन्दी फिल्मों की जानी मानी संगीतकार जोड़ी है।
कल्याणजी-आनंदजी गुजरात से एक संगीतकार जोड़ी हैं: कल्याणजी वीरजी शाह (30 जून 1928—24 अगस्त 2000) और उनके भाई आनंदजी वीरजी शाह (जन्म 2 मार्च 1933)। ये दोनों 1970 के दशक में हिंदी फिल्म साउंडट्रैक, विशेष रूप से मारधाड़ पर आधारित फ़िल्में पर अपने काम के लिए जाना जाता है।
उनके कुछ बेहतरीन फ़िल्मों में "डॉन", "बैराग", "सरस्वतीचंद्र", "क़ुर्बानी", "मुक़द्दर का सिकंदर", "लावारिस", "त्रिदेव" और "सफ़र" आदि हैं। उन्होंने "कोरा कागज़” (फ़िल्म) के लिए सर्वश्रेष्ठ संगीत निर्देशक के लिए 1975 फ़िल्मफ़ेयर अवार्ड जीता।
पश्चिम बंगाल के जिले
पश्चिम बंगाल में 23 जिले है —,  s
क्षार
क्षार एक ऐसा पदार्थ है, जिसको जल में मिलाने से जल का pHमान 7.0 से अधिक हो जाता है। ब्रंस्टेड और लोरी के अनुसार, क्षार एक ऐसा पदार्थ है जो अम्लीय पदार्थों को OH दान करते हैं।
क्षारक वास्तव में वे पदार्थ हैं जो अम्ल के साथ मिलकर लवण और जल बनाते हैं। उदाहरणत:, जिंक ऑक्साइड सल्फ्यूरिक अम्ल के साथ मिलकर ज़िंक सल्फेट और जल बनाता है। दाहक सोडा (कॉस्टिक सोडा), सल्फ़्यूरिक अम्ल के साथ मिलकर सोडियम सल्फेट और जल बनाता है। धातुओं के ऑक्साइड सामान्यत: क्षारक हैं। पर इसके अपवाद भी हैं।
क्षारकों में धातुओं के ऑक्साइड और हाइड्राॅक्साइड हैं, पर सुविधा के लिए तत्वों के कुछ ऐसे समूह भी रखे गए हैं जो अम्लों के साथ मिलकर बिना जल बने ही लवण बनाते हैं। ऐसे क्षारकों में अमोनिया, हाइड्राॅक्सिलएमीन और फाॅस्फीन हैं। द्रव अमोनिया में घुल जाता है पर फिनोल्फथैलीन से कोई रंग नहीं देता। अत: कहाँ तक यह क्षारक कहा जा सकता है, यह बात संदिग्ध है।
यद्यपि ऊपर की क्षारक की परिभाषा बड़ी असंतोषप्रद है, तथापि इससे अच्छी परिभाषा नहीं दी जा सकी है। क्षारक (बेस) और क्षार (ऐल्कैली) पर्यायवाची शब्द नहीं हैं। सब क्षार क्षारक हैं पर सब क्षारक क्षार नहीं हैं। क्षार-धातुओं के ऑक्साइड, जैसे सोडियम ऑक्साइड, जल में घुलकर हाइड्राॅक्साइड बनाते हैं। ये प्रबल क्षारकीय होते हैं। क्षारीय मृदाधातुओं के आक्साइड, जैसे कैल्सियम ऑक्साइड, जल में अल्प विलेय और अल्प क्षारीय होते हैं। अन्य धातुओं के ऑक्साइड जल में नहीं घुलते और उनके हाइड्राॅक्साइड परोक्ष रीतियों से ही बनाए जाते हैं।
धातुओं के ऑक्साइड और हाइड्राॅक्साइड क्षारक होते हैं। क्षार धातुओं के ऑक्साइड जल में शीघ्र घुल जाते हैं। कुछ धातुओं के ऑक्साइड जल में कम विलेय होते हैं और कुछ धातुओं के ऑक्साइड जल में ज़रा भी विलेय नहीं हैं। कुछ अधातुओं के हाइड्राइड, जैसे नाइट्रोजन और फाॅस्फोरस के हाइड्राइड (क्रमश: अमोनिया और फाॅस्फीन) भी भस्म होते हैं। , Ex. लिटमस पेपर लाल से नीले बनते हैं  Ex. स्वाद में कड़वे होते हैं
ख़ुर्शीद महमूद कसूरी
ख़ुर्शीद महमूद कसूरी (जन्म १८ जून १९४१) पाकिस्तान के विदेश सेवा विशेषज्ञ, राजनीतिज्ञ और राजनयिक हैं जो नवम्बर २००२ से नवम्बर २००७ तक पाकिस्तान के विदेश मंत्री रहे।
काउली, लंदन
काउली (अंग्रेज़ी: Cowley) एक पश्चिम लंदन में हिलिंगडन बरो का जिला है।
हार्लिंगटन, लंदन
हार्लिंगटन (अंग्रेज़ी: Harlington) एक पश्चिम लंदन में हिलिंगडन बरो का जिला है।
हेज़, हिलिंगडन
हेज़ (अंग्रेज़ी: Hayes) एक पश्चिम लंदन में हिलिंगडन बरो का जिला है।
ईस्टकोट विलज
ईस्टकोट विलज (अंग्रेज़ी: Eastcote Village) एक पश्चिम लंदन में हिलिंगडन बरो का जिला है।
हैटन, हिलिंगडन
हैटन (अंग्रेज़ी: Hatton) एक पश्चिम लंदन में हिलिंगडन बरो का जिला है।
हेज़ एंड, हिलिंगडन
हेज़ एंड (अंग्रेज़ी: Hayes End) एक पश्चिम लंदन में हिलिंगडन बरो का जिला है।
हेज़ टाउन
हेज़ टाउन (अंग्रेज़ी: Hayes Town) एक पश्चिम लंदन में हिलिंगडन बरो का जिला है।
लाँगफ़र्ड, लंदन
लाँगफ़र्ड (अंग्रेज़ी: Longford) एक पश्चिम लंदन में हिलिंगडन बरो का जिला है।
न्यूयीअर्स ग्रीन
न्यूयीअर्स ग्रीन (अंग्रेज़ी: Newyears Green) एक पश्चिम लंदन में हिलिंगडन बरो का जिला है।
नॉर्थवुड हिल्स
नॉर्थवुड हिल्स (अंग्रेज़ी: Northwood Hills) एक पश्चिम लंदन में हिलिंगडन बरो का जिला है।
राइस्लिप कॉमन
राइस्लिप कॉमन (अंग्रेज़ी: Ruislip Common) एक पश्चिम लंदन में हिलिंगडन बरो का जिला है।
साउथ हेरफ़ील्ड
साउथ हेरफ़ील्ड (अंग्रेज़ी: South Harefield) एक पश्चिम लंदन में हिलिंगडन बरो का जिला है।
साउथ राइस्लिप
साउथ राइस्लिप (अंग्रेज़ी: South Ruislip) एक पश्चिम लंदन में हिलिंगडन बरो का जिला है।
वेस्ट ड्रेटन
वेस्ट ड्रेटन (अंग्रेज़ी: West Drayton) एक पश्चिम लंदन में हिलिंगडन बरो का जिला है।
राइस्लिप मैनर
राइस्लिप मैनर (अंग्रेज़ी: Ruislip Manor) एक पश्चिम लंदन में हिलिंगडन बरो का जिला है।
हॉलंड पार्क
हॉलंड पार्क (अंग्रेज़ी: Holland Park) एक केन्द्रीय लंदन में केंसिंग्टन ऐंड चेल्सी बरो का जिला और पार्क है।
ब्रॉम्पटन, केंसिंग्टन
ब्रॉम्पटन (अंग्रेज़ी: Brompton) एक केन्द्रीय लंदन में केंसिंग्टन ऐंड चेल्सी बरो का जिला है।
नॉर्थ केंसिंग्टन
नॉर्थ केंसिंग्टन (अंग्रेज़ी: North Kensington) एक केन्द्रीय लंदन में केंसिंग्टन ऐंड चेल्सी बरो का जिला है।
नॉटिंग हिल
नॉटिंग हिल (अंग्रेज़ी: Notting Hill) एक केन्द्रीय लंदन में केंसिंग्टन ऐंड चेल्सी बरो का जिला है।
चेल्सी, लंदन
चेल्सी (अंग्रेज़ी: Chelsea) एक केन्द्रीय लंदन में केंसिंग्टन ऐंड चेल्सी बरो का जिला है।
वेस्ट ब्रॉम्पटन
वेस्ट ब्रॉम्पटन (अंग्रेज़ी: West Brompton) एक केन्द्रीय लंदन में केंसिंग्टन ऐंड चेल्सी बरो का जिला है।
अर्ल्स कोर्ट
अर्ल्स कोर्ट (अंग्रेज़ी: Earl's Court) एक केन्द्रीय लंदन में केंसिंग्टन ऐंड चेल्सी बरो का जिला है।
मधेपुरा
मधेपुरा (Madhepura) भारत के बिहार राज्य के मधेपुरा ज़िले में स्थित एक नगर है। यह उस ज़िले का मुख्यालय भी है।
नामकरण
उत्तर बिहार के पूर्णिया जिले में स्थित है मधुरौट शाखा के मधुवंशी यादव क्षत्रियों का नज़रगंज राजघराना जिसका पूरे बंगाल प्रेसिडेंसी में एक अलग रूतबा था।इन यदुवंशियों इतिहास मथुरा से शुरू होने के कारण ही मधुरौट वंश कहलाया, महाराज मधु के नाम से ये मधुवंशी या माधव वंशी भी कहलाते हैं, द्वारकाधीश के पूर्वज और महराज यदु के पीढ़ी में जन्मे महाराज मधु बहुत ही प्रतापी राजा थे। उन्होंने हीं मथुरा शहर की स्थापना की थी तथा इनके प्रताप के कारण हीं द्वारकाधीश भगवान् श्रीकृष्णचंद्र को माधव भी कहा जाता है। कालांतर में यादव राजस्थान तथा मथुरा से विस्थापित होते हुए बिहार में प्रवेश किया अपने पूर्वज महाराज मधु के नाम पर मधुबनी तथा मधेपुरा जैसे इलाके आबाद करते हुए पूर्णियां के नज़रगंज राजघराना का स्थापना कर वहीं बस गए। यहाँ रेलगाड़ी का विद्युत इंजन बनाने का कारखाना है। यहाँ 1992 में तत्कालीन मुख्यमंत्री लालू प्रसाद यादव द्वारा विश्वविद्यालय की स्थापना की गयी जिसे हम भूपेन्द्र नारायण मंडल विश्वविद्यालय (BNMU) के नाम से जानते हैं। यहाँ पर वर्तमान मुख्यमंत्री नीतीश कुमार द्वारा मार्च 2020 में मेडिकल कॉलेज की स्थापना की गई जिसे जननायक कर्पूरी ठाकुर चिकित्सा महाविद्यालय का नाम दिया गया। इसके अलावा यहाँ एक इंजीनियर काॅलेज भी हैं जिसकी स्थापना 2018 में की गई जो फिलहाल जिला मुख्यालय स्थित शिव नन्दन प्रसाद मंडल उच्चतर माध्यमिक विद्यालय के भवन में पठन-पाठन का कार्य चल रहा है जिसका नामकरण बिहार के पूर्व मुख्यमंत्री और मंडल आयोग के अध्यक्ष रहे बिन्देश्वरी प्रसाद मंडल के नाम से किया गया। इसके आलावा यहाँ दर्शनीय स्थल में कृष्ण मंदिर भी प्रसिद्ध हैं साथ ही जिला मुख्यालय से छ किलोमीटर दूर शिहेश्वर स्थान का महादेव मंदिर भी प्रसिद्ध हैं जहां लाखों की संख्या में श्रद्धालु आते हैं।
इलाचंद्र जोशी
इलाचन्द्र जोशी हिन्दी के प्रसिध उपन्यस्कार थे। उनके उपन्यास का नाम संन्यासी है।
उपन्यास :
मणिमाला,
लज्जा(1929)— इसमें पूर्व में ‘घृणामयी’ शीर्षक से प्रकाशित लज्जा’ में लज्जा नामक आधुनिका, शिक्षित नारी की काम भावना का वर्णन किया गया है।
सन्यासी(1941),
पर्दे की रानी(1941),
प्रेत और छाया(1946),
निर्वासित(1948),
मुक्तिपथ(1950),
जिप्सी(1952),
सुबह के भूले(1952),
जहाज का पंछी(1955),
ऋतुचक्र(1969),
त्याग का भोग।
कहानी : धूपरेखा, दीवाली और होली, रोमांटिक छाया, आहुति, खँडहर की आत्माएँ, डायरी के नीरस पृष्ठ, कटीले फूल लजीले काँटे।
समालोचना तथा निबन्ध : साहित्य सर्जना, विवेचना, विश्लेषण, साहित्य चिंतन, शरत:व्यक्ति और कलाकार, रवीन्द्रनाथ, देखा-परखा।
विविध : दैनिक जीवन और मनोविज्ञान-ऐतिहासिक कथाएँ, उपनिषदों की कथाएँ, गोर्की के संस्मरण, इक्कीस विदेशी उपन्यासकार, महापुरुषों की प्रेम कथाएँ, सूदखोर की पत्नी तथा दोस्ता-एव्सकी की दो कहानियों का अनुवाद।
संपादन : चांद, सुधा, विश्वामित्र, संगम
उदय प्रकाश
उदय प्रकाश (जन्म : १ जनवरी १९५२) चर्चित कवि, कथाकार, पत्रकार और फिल्मकार हैं। आपकी कुछ कृतियों के अंग्रेज़ी, जर्मन, जापानी एवं अन्य अंतरराष्ट्रीय भाषाओं में अनुवाद भी उपलब्ध हैं। लगभग समस्त भारतीय भाषाओं में रचनाएं अनूदित हैं। इनकी कई कहानियों के नाट्यरूपंतर और सफल मंचन हुए हैं। 'उपरांत' और 'मोहन दास' के नाम से इनकी कहानियों पर फीचर फिल्में भी बन चुकी हैं, जिसे अंतरराष्ट्रीय सम्मान मिल चुके हैं। उदय प्रकाश स्वयं भी कई टी.वी.धारावाहिकों के निर्देशक-पटकथाकार रहे हैं। सुप्रसिद्ध राजस्थानी कथाकार विजयदान देथा की कहानियों पर बहु चर्चित लघु फिल्में प्रसार भारती के लिए निर्देशित-निर्मित की हैं। भारतीय कृषि का इतिहास पर महत्वपूर्ण पंद्रह कड़ियों का सीरियल 'कृषि-कथा' राष्ट्रीय चैनल के लिए निर्देशित कर चुके हैं।
प्रकाश का जन्म १ जनवरी सन् १९५२ में भारत के मध्य प्रदेश में स्थित शहडोल जिले के सीतापुर गाँव में हुआ। इनका बालपन और प्राथमिक शिक्षा यहीं पूर्ण हुई। इन्होने विज्ञान में स्नातक डिग्री तथा स्वर्ण पदक सहित सागर विश्वविद्यालय से हिंदी साहित्य में स्नातकोत्तर की डिग्री प्राप्त की।  १९७५ से १९७६ तक वे जवाहरलाल नेहरु विश्वविद्यालय में एक शोध छात्र रहे। इन्हें कम्युनिस्ट पार्टी को समर्थन देने के जुर्म के लिए कैद किया गया और अंततः इनकी राजनीति में रूचि न रही।
कविता संग्रह :
कथा साहित्य: निबंध और आलोचना संग्रह
अनुवाद
अन्य भाषाओं में अनुवाद
मोहनदास का मन्चन {वैश्विक षडयन्त्रो के केन्द्र में मोहन दास} 2-उदय प्रकाश के कथा साहित्य में यधार्थबोध का अनुशीलन-डा विजय प्रताप तिवारी/ 3- समकालीन हिंदी कथा-लेखन और उदय प्रकाश की कहानियां -- डॉ॰सत्य प्रकाश शुक्ल
उपेन्द्रनाथ अश्क
उपेन्द्र नाथ अश्क (१९१०- १९ जनवरी १९९६) उर्दू एवं हिन्दी के प्रसिद्ध कथाकार तथा उपन्यासकार थे। ये अपनी पुस्तक स्वयं ही प्रकाशित करते थे।
'अश्क' का जन्म जालन्धर, पंजाब में हुआ। जालन्धर में प्रारम्भिक शिक्षा लेते समय ११ वर्ष की आयु से ही वे पंजाबी में तुकबंदियाँ करने लगे थे। कला स्नातक होने के बाद उन्होंने अध्यापन का कार्य शुरू किया तथा विधि की परीक्षा विशेष योग्यता के साथ पास की। अश्क जी ने अपना साहित्यिक जीवन उर्दू लेखक के रूप में शुरू किया था किन्तु बाद में वे हिन्दी के लेखक के रूप में ही जाने गए। १९३२ में मुंशी प्रेमचन्द की सलाह पर उन्होंने हिन्दी में लिखना आरम्भ किया। १९३३ में उनका दूसरा कहानी संग्रह 'औरत की फितरत' प्रकाशित हुआ जिसकी भूमिका मुंशी प्रेमचन्द ने लिखी। उनका पहला काव्य संग्रह 'प्रातः प्रदीप' १९३८ में प्रकाशित हुआ। बम्बई प्रवास में आपने फ़िल्मों की कहानियाँ, पटकथाएँ, सम्वाद और गीत लिखे, तीन फ़िल्मों में काम भी किया किन्तु चमक-दमक वाली ज़िन्दगी उन्हे रास नहीं आई। १९ जनवरी १९९६ को अश्क जी चिर निद्रा में लीन हो गए। उनको १९७२ के 'सोवियत लैंड नेहरू पुरस्कार' से भी सम्मानित किया गया।
उपेंद्रनाथ अश्क ने साहित्य की प्राय: सभी विधाओं में लिखा है, लेकिन उनकी मुख्य पहचान एक कथाकार के रूप में ही है। काव्य, नाटक, संस्मरण, उपन्यास, कहानी, आलोचना आदि क्षेत्रों में वे खूब सक्रिय रहे। इनमें से प्राय: हर विधा में उनकी एक-दो महत्वपूर्ण एवं उल्लेखनीय रचनाएं होने पर भी वे मुख्यत: कथाकार हैं। उन्होंने पंजाबी में भी लिखा है, हिंदी-उर्दू में प्रेमचंदोत्तर कथा-साहित्य में उनका विशिष्ट योगदान है। जैसे साहित्य की किसी एक विधा से वे बंधकर नहीं रहे उसी तरह किसी विधा में एक ही रंग की रचनाएं भी उन्होंने नहीं की। समाजवादी परंपरा का जो रूप अश्क के उपन्यासों में दृश्यमान होता है वह उन चरित्रों के द्वारा उत्पन्न होता है जिन्हें उन्होंने अपनी अनुभव दृष्टि और अद्भुत वर्णन-शैली द्वारा प्रस्तुत किया है। अश्क के व्यक्ति चिंतन के पक्ष को देखकर यही सुर निकलता है कि उन्होंने अपने चरित्रों को शिल्पी की बारीक दृष्टि से तराशा है, जिसकी एक-एक रेखाओं से उसकी संघर्षशीलता का प्रमाण दृष्टिगोचर होता है।
उपन्यास : गिरती दीवारें, शहर में घूमता आईना, गर्म राख, सितारों के खेल, आदि  कहानी संग्रह : सत्तर श्रेष्ठ कहानियां, जुदाई की शाम के गीत, काले साहब, पिंजरा, अआड (?)।  नाटक: लौटता हुआ दिन, बड़े खिलाड़ी , जय-पराजय, स्वर्ग की झलक, भँवर, अंजो दीदी।  एकांकी संग्रह : अन्धी गली, मुखड़ा बदल गया, चरवाहे। काव्य : एक दिन आकाश ने कहा, प्रातःप्रदीप, दीप जलेगा, बरगद की बेटी, उर्म्मियाँ, रिजपर (?)।  संस्मरण: मण्टो मेरा दुश्मन, फिल्मी जीवन की झलकियाँ  आलोचना: अन्वेषण की सहयात्रा, हिन्दी कहानी: एक अन्तरंग परिचय
कृष्ण चंदर
कृष्ण चन्दर अथवा कृश्न चन्दर (23 नवम्बर 1914 – 8 मार्च 1977) हिन्दी और उर्दू के कहानीकार थे। उन्हें साहित्य एवं शिक्षा क्षेत्र में भारत सरकार द्वारा सन १९६९ में पद्म भूषण से सम्मानित किया गया था। उन्होने मुख्यतः उर्दू में लिखा किन्तु भारत की स्वतंत्रता के बाद मुख्यतः हिन्दी में लिखा।
गिरिराज किशोर (साहित्यकार)
गिरिराज किशोर (8 जुलाई 1937 - 9 फरवरी 2020) हिन्दी के प्रसिद्ध उपन्यासकार होने के साथ-साथ एक सशक्त कथाकार, नाटककार और आलोचक थे। इनके सम-सामयिक विषयों पर विचारोत्तेजक निबंध विभिन्न पत्र-पत्रिकाओं के माध्यम से प्रकाशित होते रहे हैं। इनका उपन्यास ढाई घर अत्यन्त लोकप्रिय हुआ था। वर्ष 1991 में प्रकाशित इस कृति को 1992 में ही साहित्य अकादमी पुरस्कार से सम्मानित कर दिया गया था। गिरिराज किशोर द्वारा लिखा गया  पहला गिरमिटिया  नामक उपन्यास महात्मा गाँधी के अफ़्रीका प्रवास पर आधारित था, जिसने इन्हें विशेष पहचान दिलाई।
गिरिराज किशोर का जन्म 8 जुलाई 1937 को उत्तर प्रदेश के मुजफ्फरर नगर में हुआ, इनके पिता ज़मींदार थे। गिरिराज जी ने कम उम्र में ही घर छोड़ दिया और स्वतंत्र लेखन में लग गये थे।
उन्होंने 1960 में समाज विज्ञान संस्थान, आगरा से सोशल वर्क से पढ़ाई की। 1960 से 1964 तक वे उ.प्र. सरकार में सेवायोजन अधिकारी व प्रोबेशन अधिकारी रहे, 1964 से 1966 तक इलाहाबाद में रह कर स्वतन्त्र लेखन में लग गये।
जुलाई 1966 से 1975 तक कानपुर विश्वविद्यालय में सहायक और उपकुलसचिव के पद पर सेवारत रहें। दिसम्बर 1975 से 1983 तक भारतीय प्रौद्योगिकी संस्थान, कानपुर के कुलसचिव रहें।
1983 से 1997 तक वहीं पर रचनात्मक लेखन केन्द्र के अध्यक्ष रहें। 1 जुलाई 1997 अवकाश ग्रहण किया। रचनात्मक लेखन केन्द्र उनके द्वारा ही स्थापित एक संस्था है।
9 फरवरी 2020 को उनका निधन हो गया।नीम के फूल, चार मोती बेआब, पेपरवेट, रिश्ता और अन्य कहानियां, शहर -दर -शहर, हम प्यार कर लें, जगत्तारनी एवं अन्य कहानियां, वल्द रोजी, यह देह किसकी है?, कहानियां पांच खण्डों में (प्रवीण प्रकाशन, महरौली),'मेरी राजनीतिक कहानियां' व हमारे मालिक सबके मालिक आत्मा राम एण्ड संस से प्रकाशित लोग, चिडियाघर, दो, इंद्र सुनें, दावेदार, तीसरी सत्ता, यथा प्रस्तावित, परिशिष्ट, असलाह, अंर्तध्वंस, ढाई घर, यातनाघर, आठ लघु उपन्यास अष्टाचक्र के नाम से दो खण्डों में आत्मा राम एण्ड संस से प्रकाशित। पहला गिरमिटिया - गाँधी जी के दक्षिण अफ्रीकी अनुभव पर आधारित महाकाव्यात्मक उपन्यास
नरमेध, प्रजा ही रहने दो, चेहरे - चेहरे किसके चेहरे, केवल मेरा नाम लो, जुर्म आयद, काठ की तोप,देहांत,गुलाम बादशाह ,जिल्ले शुभानी, पगलघर। बच्चों के लिए एक लघुनाटक ' मोहन का दु:ख'
संवादसेतु, लिखने का तर्क, सरोकार, कथ-अकथ, समपर्णी, एक जनभाषा की त्रासदी, जन-जन सनसत्ता।
दूरदर्शन, एन. डी. टी. वी., बी.बी.सी.लंदन, रोज ब्रॉडकास्टिंग स्टेशन, डरबन तथा मॉरिशस रेडियो पर साक्षात्कार। दूरदर्शन द्वारा फिल्म, ओ. एच. एम. नीदरलैण्ड द्वारा डॉक्यूमेन्टरी तैयार।
मंगलेश डबराल
मंगलेश डबराल (16 मई 1948 - 09 दिसम्बर 2020) समकालीन हिन्दी कवियों में सबसे चर्चित नाम हैं। इनका जन्म १६ मई १९४८ को टिहरी गढ़वाल, उत्तराखण्ड के काफलपानी गाँव में हुआ था, इनकी शिक्षा-दीक्षा देहरादून में हुई। दिल्ली आकर "हिन्दी पैट्रियट", "प्रतिपक्ष" और "आसपास" में काम करने के बाद वे भोपाल में मध्यप्रदेश कला परिषद्, भारत भवन से प्रकाशित साहित्यिक त्रैमासिक "पूर्वाग्रह" में सहायक संपादक रहे। इलाहाबाद और लखनऊ से प्रकाशित "अमृत प्रभात" में भी कुछ दिन नौकरी की। सन् १९८३ में "जनसत्ता" में साहित्य संपादक का पद सँभाला। कुछ समय "सहारा समय" में संपादन कार्य करने के बाद वह नेशनल बुक ट्रस्ट से जुड़े रहे।
कोरोना से संक्रमित होने के कारण 9 दिसम्बर 2020 को वसुंधरा, गाजियाबाद के एक अस्पताल में उनका निधन हो गया।
मंगलेश डबराल के पाँच काव्य संग्रह प्रकाशित हैं- पहाड़ पर लालटेन, घर का रास्ता, हम जो देखते हैं, आवाज भी एक जगह है और नये युग में शत्रु। इसके अतिरिक्त इनके दो गद्य संग्रह लेखक की रोटी और कवि का अकेलापन के साथ ही एक यात्रावृत्त एक बार आयोवा भी प्रकाशित हो चुके हैं।
दिल्ली हिन्दी अकादमी के साहित्यकार सम्मान, " कुमार विकल स्मृति पुरस्कार" और अपनी सर्वश्रेष्ठ रचना "हम जो देखते हैं" के लिए साहित्य अकादमी द्वारा सन् २००० में "साहित्य अकादमी पुरस्कार" से सम्मानित मंगलेश डबराल की ख्याति अनुवादक के रूप में भी है। मंगलेश की कविताओं के भारतीय भाषाओं के अतिरिक्त अंग्रेज़ी, रूसी, जर्मन, डच, स्पेनिश, पुर्तगाली, इतालवी, फ़्राँसीसी, पोलिश और बुल्गारियाई भाषाओं में भी अनुवाद प्रकाशित हो चुके हैं। कविता के अतिरिक्त वे साहित्य, सिनेमा, संचार माध्यम और संस्कृति के विषयों पर नियमित लेखन भी करते हैं। मंगलेश की कविताओं में सामंती बोध एवं पूँजीवादी छल-छद्म दोनों का प्रतिकार है। वे यह प्रतिकार किसी शोर-शराबे के साथ नहीं अपितु प्रतिपक्ष में एक सुन्दर स्वप्न रचकर करते हैं। उनका सौंदर्यबोध सूक्ष्म है और भाषा पारदर्शी।
यज्ञदत्त शर्मा (पंजाब के राजनेता)
वीर यज्ञदत्त शर्मा (२१ अक्टूबर १९२२ - ४ जुलाई १९९६), एक भारतीय राजनेता थे। वे दो बार सांसद रहे और उड़ीसा के राज्यपाल रहे। यज्ञदत्त शर्मा राष्ट्रीय स्वयंसेवक संघ से जुड़े नेता भारतीय जनसंघ के संस्थापकों में से एक थे। उन्होने तत्कालीन पंजाब के कांगड़ा, उना, हमीरपुर और शिमला के ग्रामीण क्षेत्रों में जनसंघ का आधार मजबूत करने में महती भूमिका निभायी। १९९० से ९३ तक वे उड़ीसा के राज्यपाल थे। वे पेशे से आयुर्वेदिक चिकित्सक थे और उन्होने इसके उन्नयन के लिये कार्य किया।
यज्ञदत्त शर्मा का जन्म पंजाब के रोपड़ जिले में हुआ था। १९४३ के बंगाल के अकाल में तथा १९४५-४६ में कांगड़ा-कुला घाटी में पंजाब के कुछ चिकित्सकों के साथ मिलकर उन्होने अकालपीड़ितों की सहायता की। इसी तरह, १९४७ में भारत-विभाजन के समय उन्होने शरणार्थियों को चिकित्सा-सहायता प्रदान की।
रघुवीर सहाय
रघुवीर सहाय (९ दिसम्बर १९२९ - ३० दिसम्बर १९९०) हिन्दी के साहित्यकार व पत्रकार थे।
रघुवीर सहाय का जन्म लखनऊ में हुआ था। अंग्रेज़ी साहित्य में एम ए (१९५१) लखनऊ विश्वविद्यालय। साहित्य सृजन १९४६ से। पत्रकारिता की शुरुआत दैनिक नवजीवन (लखनऊ) से १९४९ में। १९५१ के आरंभ तक उपसंपादक और सांस्कृतिक संवाददाता। इसी वर्ष दिल्ली आए। यहाँ प्रतीक के सहायक संपादक (१९५१-५२), आकाशवाणी के समाचार विभाग में उपसंपादक (१९५३-५७)। १९५५ में विमलेश्वरी सहाय से विवाह।
दूसरा सप्तक, सीढ़ियों पर धूप में, आत्महत्या के विरुद्ध, हँसो हँसो जल्दी हँसो (कविता संग्रह), रास्ता इधर से है (कहानी संग्रह), दिल्ली मेरा परदेश और लिखने का कारण(निबंध संग्रह) उनकी प्रमुख कृतियाँ हैं।
इसके अलावा 'बारह हंगरी कहानियाँ', विवेकानंद (रोमां रोला), 'जेको', (युगोस्लावी उपन्यास, ले० येर्ज़ी आन्द्र्ज़ेएव्स्की , 'राख़ और हीरे'( पोलिश उपन्यास ,ले० येर्ज़ी आन्द्र्ज़ेएव्स्की) तथा 'वरनम वन'( मैकबेथ, शेक्सपियर ) शीर्षक से हिन्दी भाषांतर भी समय-समय पर प्रकाशित हुए हैं।
रघुवीर सहाय समकालीन हिन्दी कविता के महत्वपूर्ण स्तम्भ हैं। उनके साहित्य में पत्रकारिता का और उनकी पत्रकारिता पर साहित्य का गहरा असर रहा है। उनकी कविताएँ आज़ादी के बाद विशेष रूप से सन् ’60 के बाद के भारत की तस्वीर को समग्रता में पेश करती हैं। उनकी कविताएँ नए मानव संबंधों की खोज करना चाहती हैं जिसमें गैर बराबरी, अन्याय और गुलामी न हो। उनकी समूची काव्य-यात्रा का केंद्रीय लक्ष्य ऐसी जनतांत्रिक व्यवस्था की निर्मिति है जिसमें शोषण, अन्याय, हत्या, आत्महत्या, विषमता, दासता, राजनीतिक संप्रभुता, जाति-धर्म में बँटे समाज के लिए कोई जगह न हो। जिन आशाओं और सपनों से आज़ादी की लड़ाई लड़ी गई थी उन्हें साकार करने में जो बाधाएँ आ रही हों, उनका निरंतर विरोध करना उनका रचनात्मक लक्ष्य रहा है। वे जीवन के अंतिम पायदान पर खड़े होकर अपनी जिजीविषा का कारण ‘अपनी संतानों को कुत्ते की मौत मरने से बचाने’ की बात कहकर अपनी प्रतिबद्धता को मरते दम तक बनाए रखते हैं।
कविता संग्रह 'लोग भूल गए हैं ' के लिए 1984 में साहित्य अकादमी पुरस्कार से सम्मानित।
लक्ष्मीकांत वर्मा
लक्ष्मीकांत वर्मा जी जमीनी हकीकत से जुड़े एक हिंदी साहित्यकार। वे एक ऐसे सर्जक थे, जिनका व्यक्तित्व बहुआयामी था। वे उत्कृष्ट कोटि के समीक्षक, निबन्धकार, कवि, कथाकार, नाटककार तो थे ही, एक कुशल संपादक भी थे। उस समय की देश-प्रसिद्ध साहित्यिक-वैचारिक संस्था 'परिमल' के सक्रिय कलमकार और संयोजक थे। 15 फ़रवरी 1922 को उत्तर प्रदेश के बस्ती जनपद के रुधैली तहसील के टँडौठी ग्राम में जन्मे लक्ष्मीकांत वर्मा को हिन्दी, उर्दू, फारसी तथा अंग्रेजी-भाषाओं का सम्यक ज्ञान था। वे अपने घर और घरेलू मित्रों के बीच 'चौकन दादा' के नाम से पुकारे जाते थे।
आरम्भ में वे परतन्त्र भारत की राजनीति से प्रभावित हो गये थे। 40 के दशक में महात्मा गांधी के आनन्द भवन-आगमन पर लक्ष्मीकांत जी को उनका सानिध्य प्राप्त हुआ था और महात्मा जी के आह्वान पर स्वतंत्रता आन्दोलन में उनकी सक्रिय भागीदारी आरम्भ हो चुकी थी। इसी आंदोलन की आग में उनकी शिक्षा भस्मीभूत हो चुकी थी। 1946 में वे लोहिया जी के संपर्क में आये थे। वहीं से उनके जीवन में समाजवादी दर्शन के प्रति आस्था पनपी और एक वटवृक्ष का आकार ग्रहण कर गयी।'
हिन्दी-भाषा को प्रचारित-प्रसारित करने में उनका विशिष्ट योगदान था। 'हिन्दी साहित्य सम्मेलन प्रयाग' के अनेक सर्जनात्मक योजनाओं को उन्होंने प्रभावाकारी ढंग से क्रियान्वित किया था तथा कई अधूरी पड़ी हुई हैं। लक्ष्मीकांत जी ने देश की लगभग सभी स्तरीय पत्र-पत्रिकाओं में स्वतंत्र लेखक के रूप में अपना लोहा मनवाया था। उन्होंने इलाहाबाद से प्रकाशित दो समाचार पत्रों से अपने लेखन का आरम्भ किया था।
उनकी प्रमुख कृतियां 'खाली कुर्सी की आत्मा', 'सफेद चेहरे', 'तीसरा प्रसंग', 'मुंशी रायजादा', 'सीमान्त के बादल', 'अपना-अपना जूता', 'रोशनी एक नदी है', 'धुएं की लकीरें', 'तीसरा पक्ष', 'कंचन मृग', 'राख का स्तूप', 'नीली झील का सपना', 'नीम के फूल' आदि। उन्होंने इलाहाबाद से 'आज की बात' 'मासिकी' का प्रकाशन किया था। 1960 में 'सेतुमंच' नाट्यसंस्था की स्थापना की थी। उत्तर प्रदेश हिन्दी-संस्थान और उत्तर प्रदेश भाषा-संस्थान, लखनऊ के वे कार्यकारी अध्यक्ष थे। संस्थान सम्मान, डॉ॰ लोहिया अतिविशिष्ट सम्मान, एकेडेमी सम्मान, साहित्य वाचस्पति आदि सम्मानों से उन्हें आभूषित किया गया था।
आचार्य रामलोचन सरन
आचार्य रामलोचन सरन (1889 – 1971) हिन्दी के लेखक थे। उन्होंने १९१५ में पुस्तक भंडार प्रकाशन की स्थापना लहेरियासराय और पटना में की।
उन्होंने बालक पत्रिका, हिमालय पत्रिका, होनहार पत्रिका को भी प्रकाशित किया। उन्होंने नए लेखकों को प्रोत्साहित किया। उन्होंने मनोहर पोथी छापी, जिससे नौसिखियों को हिन्दी सिखाया जा सके।
आचार्य शिवपूजन सिंह
हिन्दी लेखक
दीपक शर्मा
दीपक शर्मा (जन्म ३० नवंबर १९४६) हिन्दी की जानी मानी कथाकार हैं। उन्होंने चंडीगढ़ स्थित पंजाब विश्वविद्यालय से १९६८ में अँग्रेजी साहित्य में स्नातकोत्तर उपाधि प्राप्त की। उनकी पहली कहानी पंजाबी में अचतन चेती परौहना शीर्षक से १९७० में पंजाबी मासिक प्रीत-लड़ी में दीपक भुल्लर नाम से प्रकाशित हुई थी। हिंदी में पहली कहानी कोलंबस अलविदा धर्मयुग के दिसंबर १९७९ अंक में उनके विवाहित नाम दीपक शर्मा से प्रकाशित हुई।
दीपक शर्मा के पिता इंजीनियर आल्हासिंह भुल्लर पाकिस्तान के लाहौर शहर के निवासी थे तथा माँ मायादेवी धर्मपरायण गृहणी थीं। १९४७ में विभाजन के समय विस्थापित होकर वे पंजाब के अमृतसर शहर में आ बसे। दीपक शर्मा की प्रारंभिक शिक्षा वहीं एलेक्जेंड्रा हाई स्कूल में हुई। १९६६ में गवर्नमेंट कालेज फार वीमेन, अमृतसर से ग्रेजुएट होने के बाद उन्होंने चंडीगढ़ के पंजाब विश्वविद्यालय में अंग्रेजी साहित्य से एम.ए. किया और कुछ वर्ष तक पंजाब शिक्षा सेवा के अंतर्गत अमृतसर के एक सरकारी कालेज में अध्यापन किया। १९७२ में उनका विवाह भारतीय प्रशासनिक सेवा के अधिकारी श्री प्रवीण चंद्र शर्मा से हुआ। १९७८ में उन्होंने लखनऊ क्रिश्चियन कॉलेज के स्नातकोत्तर अंग्रजी विभाग में प्राध्यापक के रूप मेे कार्य प्रारंभ किया और वहीं से अध्यक्षा एवं रीडर पद से सेवा निवृत्त हुईं। संप्रति वे अपने पति के साथ लखनऊ में रहती हैं। पुत्र शाश्वत मुंबई में पत्नी शिल्पा और पुत्री अनुषा के साथ रहते हैं।
२०२१ तक उनके २१ कहानी संग्रह प्रकाशित हुए हैं-
हिंसाभास ‍‍‍‍(१९९३) ‍‍‍‍‍‍‍‍‍‍, दुर्गभेद (१९९४), परखकाल (१९९४), ‍बवंडर(१९९५), रण-मार्ग ‍‍(१९९६), उत्तरजीवी ‍‍‍(१९९७) आपदधर्म (२००१), आतिशी शीशा ‍(२०००), चाबुक (२००३), रथक्षोभ (२००६), दूसरे दौर में ‍(२००८‌), घोड़ा एक पैर (२००९), लचीले फीते (२०१०), तालघर (२०११), अनचीता (२०१२), ऊँची बोली (२०१५), बाँकी (२०१७), स्पर्श रेखाएँ (२०१७), उपछाया (२०१९), दम-बदम (२०२१), पिछली घास (२०२१)
वर्ष २०२१ में उन्हें उत्तर प्रदेश हिंदी संस्थान द्वारा साहित्य भूषण सम्मान प्रदान किया गया।
समाज के उपेक्षित वर्ग पर तीखी नज़र रखने वाली दीपक शर्मा नपे-तुले शब्दों में इतना व्यापक परिवेश, इतनी व्यापक संवेदनाएँ और ऐसी चुनी हुई शब्द संरचना प्रस्तुत करती हैं जो समसामयिक लेखकों में उनकी अलग पहचान बनाती है। उनके पात्र अशांत, पीड़ित, समाज द्वारा ठुकराए हुए लोग हैं। उनकी कहानियों का कटु यथार्थ चौंकाता है, प्रश्न छोड़ता है और सोचने के लिए विवश करता है। पर उनके कथन में सादगी है। कहीं कहीं वायवीय शब्दजाल आते हैं पर वे उस परिस्थिति के परिणाम हैं जहाँ पात्र स्वयं उस उस वायवीयता में उलझा होता है। उनकी कहानियों में विविध भंगिमाएँ हैं जो संवेदनात्मक गहराई के साथ आकार लेती हैं। रिश्तों के आपसी तालमेल और तनाव दोनो को वे एक सी सहजता के साथ चित्रित करती हैं। वे विवादात्मक मुद्दों को अतीव शालीनता से निभाती हैं, दोनो पक्षों को ईमानदारी के साथ सामने रखती हैं और अपनी राय दिये बिना सिरे को पाठक के निर्णय के लिए खुला छोड़ देती हैं। निर्मल वर्मा ने उनके विषय में एक स्थान पर लिखा है कि उनकी कहानियाँ विस्मित करती है। बहुत सारे सामाजिक पक्ष जो हिंदी लेखन में अछूते हैं उन्हें दीपक शर्मा लगातार अपनी कहानियों का विषय बनाती रही हैं।
नासिरा शर्मा
नासिरा शर्मा (जन्म : १९४८ ) हिन्दी की प्रमुख लेखिका हैं। सृजनात्मक लेखन के साथ ही स्वतन्त्र पत्रकारिता में भी उन्होंने उल्लेखनीय कार्य किया है। वह ईरानी समाज और राजनीति के अतिरिक्त साहित्य कला व सांस्कृतिक विषयों की विशेषज्ञ हैं। वर्ष २०१६ का साहित्य अकादमी पुरस्कार उनके उपन्यास पारिजात के लिए प्रदान किया गया। वर्ष 2019 का व्यास सम्मान इनके उपन्यास कागज की नाव के लिए दिया गया।
नासिरा शर्मा का जन्म १९४८ में इलाहाबाद शहर में हुआ। उन्होंने फारसी भाषा और साहित्य में एम. ए. किया। हिन्दी उर्दू, अंग्रेज़ी , फारसी एवं पश्तो भाषाओं पर उनकी गहरी पकड़ है। वह ईरानी समाज और राजनीति के अतिरिक्त साहित्य कला व संस्कृति विषयों की विशेषज्ञ हैं। इरा़क, अ़फ़गानिस्तान, सीरिया, पाकिस्तान व भारत के राजनीतिज्ञों तथा प्रसिद्ध बुद्धिजीवियों के साथ उन्होंने साक्षात्कार किये, जो बहुचर्चित हुए। इनके साक्षात्कार से समाज के विषय में अच्छी जानकारी प्राप्त होती है l युद्धबन्दियों पर जर्मन और फ्रेंच दूरदर्शन के लिए बनी फिल्म में महत्त्वपूर्ण योगदान।
अब तक दस उपन्यास, छह कहानी संकलन, तीन लेख-संकलन, सात पुस्तकों के फ़ारसी से अनुवाद, 'सारिका', 'पुनश्च' का ईरानी क्रांति विशेषांक, 'वर्तमान साहित्य' के महिला लेखन अंक तथा 'क्षितिजपार' के नाम से राजस्थानी लेखकों की कहानियों का सम्पादन। 'जहाँ फव्वारे लहू रोते हैं' के नाम से रिपोर्ताजों का एक संग्रह प्रकाशित। इनकी कहानियों पर अब तक 'वापसी', 'सरज़मीन' और 'शाल्मली' के नाम से तीन टीवी सीरियल और 'माँ', 'तडप', 'आया बसंत सखि','काली मोहिनी', 'सेमल का दरख्त' तथा 'बावली' नामक दूरदर्शन के लिए छह फ़िल्मों का निर्माण।
सात नदियाँ एक समन्दर- १९८४
शाल्मली- १९८७
ठीकरे की मँगनी - १९८९
जि़न्दा मुहावरे - १९९३
अक्षय वट - २००३
कुइयाँजान - २००५
ज़ीरो रोड - २००८
पारिजात - २०११
अजनबी जज़ीरा - २०१२
कागज़ की नाव - २०१४
मालती जोशी
मालती जोशी एक हिन्दी लेखिका हैं, जिन्हें २०१८ में साहित्य तथा शिक्षा के क्षेत्र में उनके योगदानों के लिए पद्म श्री से सम्मानित किया गया।
मालती जोशी का जन्म ४ जून १९३४ को औरंगाबाद में हुआ था। आपने आगरा विश्वविद्यालय से वर्ष १९५६ में हिन्दी विषय से एम.ए. की शिक्षा ग्रहण की। अब तक अनगिनत कहानियां, बाल कथायें व उपन्यास प्रकाशित कर चुकी हैं। इनमें से अनेक रचनाओं का विभिन्न भारतीय व विदेशी भाषाओं में अनुवाद भी किया जा चुका है। कई कहानियों का रंगमंचन रेडियो व दूर दर्शन पर नाट्य रूपान्तर भी प्रस्तुत किया जा चुका है। कुछ पर जया बच्चन द्वारा दूरदर्शन धारावाहिक सात फेरे का निर्माण किया गया है तथा कुछ कहानियां गुलज़ार के दूरदर्शन धारावाहिक किरदार में तथा भावना धारावाहिक में शामिल की जा चुकी हैं। इन्हें हिन्दी व मराठी की विभिन्न व साहित्यिक संस्थाओं द्वारा सम्मानित व पुरस्कृत किया जा चुका है। मध्य प्रदेश हिन्दी साहित्य सम्मेलन द्वारा वर्ष १९९८ के भवभूति अलंकरण सम्मान से विभूषित किया जा चुका है। मालती जोशी जी कि कहानियां मन को छूने वाली होती हैं। अपनी कहानियों के बारे में, वे कहती हैं,  जीवन की छोटी-छोटी अनुभूतियों को, स्मरणीय क्षणों को मैं अपनी कहानियों में पिरोती रही हूं। ये अनुभूतियां कभी मेरी अपनी होती हैं कभी मेरे अपनों की। और इन मेरे अपनों की संख्या और परिधि बहुत विस्तृत है। वैसे भी लेखक के लिए आप पर भाव तो रहता ही नहीं है। अपने आसपास बिखरे जगत का सुख-दु:ख उसी का सुख-दु:ख हो जाता है। और शायद इसीलिये मेरी अधिकांश कहानियां "मैं” के साथ शुरू होती हैं।' मालती जोशी का पता है स्नेहबंध, ५०-दीपक सोसाइटी, चूना भट्टी- कोलार रोड, भोपाल
उर्मिला शिरीष
उर्मिला शिरीष एक हिन्दी लेखक है।
डॉ॰ उर्मिला शिरीष की विभिन्न कहानियां उर्दू, अंग्रेजी, पंजाबी, गुजराती तथा उडि़या में अनुवादित हुई हैं।
उर्मिला जी को दिव्य पुरस्कार भी मिला है। सागर् मध्य प्रदेश मे।
एस आर हरनोट
२००३ में अपने कहानी संग्रह "दारोश तथा अन्य कहानियाँ" के लिए यू॰के॰ कथा सम्मान से सम्मानित हिन्दी लेखक
चंद्रकिशोर जायसवाल
हिन्दी लेखक
चंद्र मोहन प्रधान
हिन्दी लेखक
जयनंदन
जयनंदन (जन्म 26 फरवरी 1956) हिन्दी लेखक है।
न्म-
२६ फरवरी, १९५६ नवादा (बिहार) के मिलकी गाँव में।
शिक्षा-
एम ए (हिन्दी)
प्रकाशित कृतियाँ-
उपन्यास- 'श्रम एव जयते`, 'ऐसी नगरिया में केहि विधि रहना`, 'सल्तनत को सुनो गाँववालो।
कहानी संग्रह- 'सन्नाटा भंग`,'विश्व बाजार का ऊँट`,'एक अकेले गान्ही जी`, 'कस्तूरी पहचानो वत्स`,'दाल नहीं गलेगी अब`, 'घर फूंक तमाशा`, 'सूखते स्रोत`, 'गुहार` गाँव की सिसकियाँ, भितरघात, मेरी प्रिय कथाएँ, मेरी प्रिय कहानियाँ, सेराज बैंड बाजा।
नाटक- नेपथ्य का मदारी, हमला तथा हुक्मउदूली।
वैचारिक लेखों का संग्रह- मंथन के चौराहे
जीवनी- राष्ट्र निर्माण के तीन टाटा सपूत
देश की प्राय: सभी श्रेष्ठ और चर्चित पत्रिकाओं में लगभग सौ कहानियाँ प्रकाशित। कुछ कहानियाँ का फ्रेंच, स्पैनिश, अंग्रेजी, जर्मन, तेलुगु, मलयालम, गुजराती, उर्दू, नेपाली आदि भाषाओं में अनुवाद। कुछ कहानियों के टीवी रूपांतरण टेलीविजन के विभिन्न चैनलों पर प्रसारित। नाटकों का आकाशवाणी से प्रसारण और विभिन्न संस्थाओं द्वारा विभिन्न शहरों में मंचन।
पुरस्कार एवं सम्मान-
१९८४ में डॉ शिवकुमार नारायण स्मृति पुरस्कार।
१९९० में बिहार सरकार राजभाषा विभाग द्वारा नवलेखन पुरस्कार।
१९९१ में भारतीय ज्ञानपीठ द्वारा युवा पीढ़ी प्रकाशन योजना के तहत सर्वश्रेष्ठ चयन के आधार पर उपन्यास ‘श्रम एव जयते’ का चयन और प्रकाशन।
कृष्ण प्रताप स्मृति कहानी प्रतियोगिता (वर्तमान साहित्य), कथा भाषा प्रतियोगिता तथा कादम्बिनी अ. भा. कहानी प्रतियोगिता में कई बार कई कहानियाँ पुरस्कृत।
१९९३ में सिंहभूम जिला हिन्दी साहित्य सम्मेलन सम्मान।
१९९५ में जगतबंधु सेवा सदन पुस्तकालय सम्मान।
२००१ में पूर्णिया पाठक मंच सम्मान।
२००२ में २१वां राधाकृष्ण पुरस्कार। (रांची एक्सप्रेस द्वारा)।
२००५ का विजय वर्मा कथा सम्मान (मुंबई)।
२००९ में बनारसी प्रसाद भोजपुरी सम्मान (आरा)
२०१० में झारखंड साहित्य सेवी सम्मान (झारखंड सरकार, राँची)
२०१० स्वदेश स्मृति सम्मान (तुलसी भवन, जमशेदपुर)
२०१३ आनंद सागर स्मृति कथाक्रम सम्मान (लखनऊ)
कार्य-
टाटा स्टील की गृह पत्रिकाओं 'खास बात`, 'तालमेल` एवं 'टाटा स्टील समाचार` का संपादन। सम्प्रति -
टाटा स्टील से सेवानिवृत्त होने के पश्चात जमशेदपुर में निवास करते हुए अपनी साहित्यिक गतिविधियों के माध्यम से हिंदी साहित्य संपदा के भंडार को समृद्ध करने में संलग्न हैं।
नीलाक्षी सिंह
हिन्दी लेखक और गद्यकार।